64 



man om Vinteren, naar Sneen ligger overalt og kun de højeste 

 Dele af Tuerne enten rage op over Sneen eller ere begravede 

 af et tyndt Snelag, driver Faar og Heste til Græsning paa 

 de stakkels Tuer. Hestene gnave ofte hele Grønsværet bort, 

 æde Blade, Stængler og Rødder og maaske Mulden med; 

 her dannes der altsaa et Saar, som den kolde Vinterblæst 

 ikke er egnet til at læge. Faarene gjøre ikke saa stor Skade 

 som Hestene, men alligevel gjøre de Skade, fordi Planterne 

 i deres Hvilestadium ikke ere saa modstandsdygtige overfor 

 den kolde Blæst, naar de engang er blevne saarede. 



For Lyngmoens Vedkommende kan man ogsaa fremhæve 

 det Forhold, som uden Tvivl ofte foraarsager Ødelæggelse, 

 at Lyngen rives af til Brændsel, hvorved det sammenhæn- 

 gende Dække forstyrres, og der dannes Huller, som Blæsten 

 saa udvider, og den ødelægger saaledes ofte større Stræk- 

 ninger (Exempler: Hvammur og Tunghagi). 



Jeg har ogsaa set, at Ødelæggelsen er standset, idet 

 Lerlaget ikke er fejet bort helt ned til det fastere Underlag, 

 men er begyndt at voxe til igjen (Finnsstaöir). 



Mellemformer mellem Græsmark og Urtemark. 

 Af saadanne gives der mange forskjellige , der variere i det 

 Uendelige; jeg vil her blot tage nogle Exempler. 



1. Ved Berufjorden fandtes store Strækninger omkring 

 Vejen, der hovedsagelig var bevoxede med forskjellige Græs- 

 arter, uden at de dannede saa tæt Dække som sædvanligt i 

 Græsmarken; opstaaende Stene og mindre tæt bevoxede 

 Rygge gjorde Sammenhængen løsere. Her optraadte Leon- 

 todon autumnalis, Campanula rotundifolia og Euphrasia 

 officinalis i forbausende stor Mængde. Leontodon havde dog 

 Overtaget, idet Stedet saa helt gult ud med indlejrede tætte 

 Pletter, der farvedes blaa af Campanula-, desuden saa man 

 uendeligt mange hvide Punkter, dannede af den lille Øjen- 

 trøst. Denne Vegetations Form grænsede umiddelbart til 

 Fjeldmarken, men paa selve Grænsen voxede Angelica syl- 

 vestris meget frodigt paa en stor Strækning. 



